google/wiki40b huggingface dataset:
Šiki Masaoka

Život

Narodil sa v chudobnejšej samurajskej rodine. Jeho chlapčenské meno bolo Tokoronosuke (処之助), v dospelosti dostal samurajské meno Noboru (升). Jeho otec Cunenao (常尚) bol nižším  dôstojníkom a jeho matka Jae (八重) bola najstaršia dcéra Kanzana Óharu (大原 観山), učiteľa v klanovej škole. Šiki stratil otca keď mal päť rokov. V dvanástich rokoch začal písať čínske básne kanši.
Noboru sa učil v strednej škole v Macujame, ktorej riaditeľom bol vodca demokratického hnutia Japonska Itagaki Taisuke. Taisuke mal veľký vplyv na jeho vývin. V roku 1883 odišiel do Tokia s úmyslom venovať sa politike a filozofii. Písal pre denník Nippon, cestoval po Japonsku a zanechal po sebe viacero cestovných denníkov (haibun). Po ukončení strednej školy začal študovať na Tokijskej univerzite v januári 1890. V mladších rokoch hrával bejzbal.
V roku 1889 ochorel na tuberkulózu, vtedy si zmenil meno na Šiki (kukučka malá – Cuculus poliocephalus). Slovo Šiki je čínske čítanie japonského slova hototogisu. Jeho choroba sa sťažila počas jeho vyslania ako vojnového korešpondenta v Prvej čínsko-japonskej vojne. Po návrate z vojenskej služby v roku 1895 sa zotavoval v sanatóriu v Macujame ale uvedomoval si, že jeho choroba je fatálna. Do roku 1898 chorľavel a bol pripútaný na lôžku. V rokoch 1901 – 1902 napísal sériu denníkov, v ktorých podrobne opísal klinický priebeh svojej choroby. Tieto denníky tiež obsahujú početné básne tanka a haiku.

Literárna tvorba

Šiki bol intenzívny obhajca modernizácie haiku a oživenie žánru  tanka. Starší názov haiku  – hokka – premenoval na haiku. Tanka mala nahradiť názov 31-slabičnej (mórovej) básne s tradičným názvom waka kvôli jasnému rozlíšeniu od všeobecného názvu pre japonskú poéziu (waka). Svojimi súčasníkmi bol považovaný za avantgardného reformátora poézie. Šiki tiež začal písať voľný verš. Jeho štýl je svieži a jednoduchý a v súčasnosti populárny. Šiki je zaraďovaný medzi štyroch najlepších tvorcov haiku spolu s autormi Busonom Josom, Bašóm Macuom a Issom Kobajašim.
Pri skladaní haiku sa snažil o bežný tón  – cukinamičó, ktorého bol prvým postulátorom. Šlo mu o rozšírenie tematického okruhu a uvedenie nových výrazových prostriedkov, ktoré mali súvis s rýchlo sa rozvíjajúcim moderným životom v Japonsku. Tento jeho štýl mal taký vplyv, že koncom rokov deväťdesiatych 19. stor. v Japonsku už všeobecne prevládol. V roku 1897 založil významný básnický časopis Hototogisu (kukučka malá). Šiki Masaoka mal výrazný vplyv na japonskú modernú poéziu a prózu.
Právnická fakulta Masarykovej univerzity

Aula právnickej fakulty

Slávnostná aula (niekedy tiež Auditorium Maximum) právnickej fakulty je využívaná na promócie absolventov zo všetkých fakúlt. Nachádza sa tu zreštaurovaná maľba Antonína Procházky s motívom Prometea prinášajúceho ľudstvu oheň a vitráže Františka Kysela s citátmi slávnych osobností českých dejín na strope auly.
Radoslav Tybor

Klubový hokej

Radoslav Tybor začínal s hokejom v klube MHK Dubnica nad Váhom. V dorasteneckom veku prestúpil do susednej Dukly Trenčín. Premiéru v Extralige absolvoval v reprezentácii Slovenska do 20 rokov, ktorá v tom čase niesla oficiálny názov HK VSR SR 20. Z projektu HK VSR 20 sa dostal na Majstrovstvá sveta do 20 rokov, ktoré sa konali v kanadskej Ottawe. Slovenskí juniori tam skončili na 4. mieste, keď v boji o bronz podľahli reprezentácii Ruska. Po Juniorských Majstrovstvách sveta, kde odohral 7 stretnutí, dohral koniec sezóny v klube Dukla Trenčín.

V Dukle Trenčín odohral ďalšie 4 sezóny. V sezóne 2009/10 sa stal najlepším strelcom klubu po základnej časti za 19 gólov. Najlepším strelcom v Dukle Trenčín sa stal aj v nasledujúcej sezóne, keďď zaznamenal v základnej časti tiež 19 gólov, tak ako v minulej sezóne. V tejto sezóne sa stal, ale aj najlepším strelcom v Dukle Trenčín aj v play-off, kde sa stal zároveň aj najlepším nahrávačom a najproduktívnejším hráčom v kanadskom bodovaní. V nasledujúcej sezóne zaznamenal v Dukle Trenčín po základnej časti najviac bodov v kanadskom bodovaní. S klubom získal bronzovú medailu. Tú štvrtú, ktorou bola sezóna 2012/13, ale dohral v českej Extralige za klub HC Pardubice. V každej z týchto sezón hral za reprezentáciu Slovenska prípravné stretnutia, ale do konečnej nominácie na Majstrovstvá sveta sa nedostal. Na Majstrovstvá sveta sa prebojoval až v sezóne 2013/14, ktoré sa konali v Bielorusku. Túto sezónu odohral celú za klub HC Pardubice. V Pardubiciach hrával až do polovice sezóny 2015/16, ktorú dokončil v tíme HC Třinec. Sezónu 2016/17 začal v Dukle Trenčín, ale po 17 stretnutiach prestúpil do klubu HC Vítkovice Ridera.
Anterrieux

Poloha

Obec má rozlohu 16,16 km². Najvyšší bod je položený 1 132 m n. m. a najnižší bod 862 m n. m.

Obyvateľstvo

Počet obyvateľov obce je 126 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Montessaux

Poloha

Obec má rozlohu 3,05 km². Najvyšší bod je položený 350 m n. m. a najnižší bod 315 m n. m.

Obyvateľstvo

Počet obyvateľov obce je 164 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Katedrála svätého Juraja (Ľvov)

Katedrála svätého Juraja (ukr. Собор святого Юра) je barokovo-rokoková katedrála Ukrajinskej gréckokatolíckej cirkvi. Nachádza sa na námestí svätého Juraja v meste Ľvov, v bývalom centre Galície (Haliče).

História

V meste Ľvov stála na tomto mieste prvá pravoslávna katedrála už v staroruských časoch v roku 1280. Po dobytí mesta poľským kráľom Kazimírom III. sa vybudoval nový kamenný kostol v rokoch 1363 až 1437. Terajšia katedrála sa vybudovala v barokovom štýle v rokoch 1744 až 1764. Jej hlavným architektom bol Bernard Meretyn. Pôvodne patrila gréckokatolíckemu rádu baziliánov. Neskôr bola vybudovaná oproti katedrále aj rezidencia gréckokatolíckych metropolitov. V roku 1946 bola katedrála gréckokatolíckej cirkvi zobratá a získala ju Ruská pravoslávna cirkev. Tento stav trval až do roku 1990, kedy bola gréckym katolíkom vrátená.

Súčasnosť

Katedrála je chrámom Ukrajinskej gréckokatolíckej cirkvi a symbolom utrpenia obyvateľstva počas náboženského prenasledovania tejto komunity. V krypte katedrály sa nachádzajú aj hrobky ľvovských gréckokatolíckych metropolitov.
La Chapelle-Neuve (Morbihan)

Poloha

Obec má rozlohu 21,87 km². Najvyšší bod je položený 149 m n. m. a najnižší bod 35 m n. m.

Obyvateľstvo

Počet obyvateľov obce je 738 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Foucherans (Jura)

Poloha

Obec má rozlohu 7,7 km². Najvyšší bod je položený 278 m n. m. a najnižší bod 203 m n. m.

Obyvateľstvo

Počet obyvateľov obce je 1 793 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montgirod

Poloha

Obec má rozlohu 13,62 km². Najvyšší bod je položený 2 255 m n. m. a najnižší bod 556 m n. m.

Obyvateľstvo

Počet obyvateľov obce je 429 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vers-en-Montagne

Poloha

Obec má rozlohu 8,35 km². Najvyšší bod je položený 660 m n. m. a najnižší bod 586 m n. m.

Obyvateľstvo

Počet obyvateľov obce je 196 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jaspis

Jaspis je odroda kremeňa (SiO₂), konkrétne chalcedónu. Chalcedón je mikrokryštalická modifikácia oxidu kremičitého a zvyčajne sa nachádza v obličkovitej forme. Jeho farba je veľmi premenlivá. Môže byť biely, modrý, červený, zelený, hnedý aj čierny. Vryp má biely. Poznáme niekoľko odrôd chalcedónu: nepriehľadný jaspis, achát -- odrodu s koncentrickými rôznofarebnými vrstvičkami, zelený chryzopras a ďalšie. Býva priehľadný až nepriehľadný, so skleným až matným leskom.

Vznik

Vzniká v dutinách hornín rozličných typov, najmä v lávach. Veľká časť chalcedónu sa tvorí pri relatívne nízkych teplotách kryštalizáciou roztokov bohatých na oxid kremičitý. Môže však vznikať aj ako produkt dehydratácie opálu.

Poznávanie

Chalcedón a teda aj jaspis má podobné vlastnosti ako opál, od ktorého sa predovšetkým odlišuje vyššou hustotou.

Výskyty na Slovensku

Pomerne zriedkavý minerál. Sklené Teplice (lom asi 2 km za obcou pri ceste do Banskej Štiavnice),no jeho najväčší výskyt je priamo v Banskej Štiavnici v okolí už nečinnej,vyhasnutej sopky Kalvárie.
Majstrovstvá sveta FIRS v inline hokeji

Majstrovstvá sveta FIRS v inline hokeji je najvyššie podujatie národných družstiev v inline hokeji, ktoré organizuje Medzinárodná federácia kolieskových športov (World Skate, predtým FIRS), presnejšie jej sekcia – Svetová inlinehokejová asociácia (WIHA, predtým CIRILH), od roku 1995. Majstrovstvá sveta sa od tohto roku konajú nepretržite každý rok. Najviac titulov majstra sveta dosiahlo družstvo Spojených štátov, ktoré ich získalo 15 v mužskej a 9 v ženskej kategórii.
Od roku 2006 8 top tímov (skupina A a B) hrá o titul majstra sveta, zvyšné tímy hrajú o tzv. Svetový pohár národných tímov. Od roku 2002 sa hrá aj ženský svetový šampionát (spolu s mužmi) a od roku 2007 aj juniorský svetový šampionát (niekedy spolu s mužmi a ženami, niekedy ako samostatný turnaj). V roku 2013 sa uskutočnil prvýkrát aj turnaj junioriek. Zatiaľ vždy išlo o otvorené majstrovstvá sveta, tzn. mohlo sa prihlásiť akékoľvek národné družstvo (akékoľvek množstvo národných družstiev) v akejkoľvek kategórii. Od roku 2017 sa stáva turnaj každým druhým rokom súčasťou Svetových kolieskových hier, multišportového podujatia pre všetky športy na kolieskových a inline korčuliach. 
Raz za 4 roky sa turnaj majstrovstiev sveta stáva kvalifikačným podujatím na inlinehokejový turnaj Svetových hier.
Alexandre del Valle

Život

Získal postgraduálny diplom (DEA) z vojenskej histórie, bezpečnosti a obrany, DEA európskej histórie politických doktrín a politických inštitúcií na Univerzite politických vied v Miláne, a diplom v IEP (Institut d'études politiques) d'Aix-en-Provence (1992).
Obhájil doktorskú prácu na Univerzite Montpellier 3 Paul-Valéry „Západ a Druhá dekolonizácia: Indeginizmus a islamizmus od studenej vojny až po súčasnosť“.
Špecializoval sa na štúdium radikálneho islamu a terorizmu, vo svojich dielach študoval moslimský svet a konflikty tejto geopolitickej oblasti.
Po útokoch z 11. septembra 2001 sa del Valle zviditeľnil vo francúzskych a medzinárodných médiách.

Profesijná kariéra

Začal svoju profesionálnu kariéru ako dôstojník, potom pracoval v Európskom parlamente v Bruseli pred vytvorením jeho poradenskej firmy.
Alexandre Del Valle vyučuje geopolitiku a medzinárodné vzťahy na Vysokej obchodnej škole ESC-La Rochelle (Francúzsko).

Spisovateľ a výskumník

Celkom Del Valle vydal sedem kníh, v ktorých analyzoval vzostup radikálneho islamizmu, ktorý nazval nový typ totalitarizmu; západnú civilizáciu a krízu západnej identity; geopolitiku Turecka a jej kandidatúre do Európskej únie; rovnako ako konflikt v Sýrii.
V jeho prvej knihe „Islamizmus a Spojené štáty: spojenectvo proti Európe“ (1997), Del Valle analyzuje podporu mudžahedínov zo strany USA počas vojny v Afganistane (1979 – 1989) a úlohu Spojených štátov v užívaní islamistov v boji proti ZSSR.
Del Valle tvrdí, že "Američania podnecujú islamský radikalizmus, snaží sa vyvolať obavy v súvislosti s tureckým islamizmom a zabrániť "prirodzenému spojenectvo" EÚ s Ruskom".
V knihe "Verdi, rossi, neri", nakl. Lindau 2009, Alexandre Del Valle poukazuje, že "pretože rasistický neonacizmus, ultraľavicovej revolučný komunizmus, fondamentalistický islamizmus sú de facto spojencami v zápase proti európskej demokracii".
Lherm (Haute-Garonne)

Poloha

Obec má rozlohu 27,26 km². Najvyšší bod je položený 240 m n. m. a najnižší bod 187 m n. m.

Obyvateľstvo

Počet obyvateľov obce je 3 465 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Steinfort

Poloha

Obec má rozlohu 12,16 km². Najvyšší bod je položený 349 m n. m. a najnižší bod 288 m n. m.

Obyvateľstvo

Steinfort má 4545 obyvateľov (2011).
Graf vývoja obyvateľstva:

Ekonomika

S 5.34% bolo v Steinfort nezamestanosť nižšia o 1.63 % ako luxemburský priemer v roku 2010.
Materská škola

Materská škola je predškolské zariadenie, ktoré zabezpečuje výchovu a vzdelávanie detí v predškolskom veku. Podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie. Pripravuje na život v spoločnosti v súlade s individuálnymi a vekovými osobitosťami detí.

Materská škola na Slovensku

Dopĺňa rodinnú výchovu o výchovno-vzdelávaciu činnosť zameranú na všestranný rozvoj osobnosti dieťaťa. Súčasťou predškolskej výchovy je aj príprava dieťaťa na povinnú školskú dochádzku. Do materských škôl sa prednostne prijímajú deti, ktoré dovŕšili päť rokov veku, a deti, ktoré majú odloženú povinnú školskú dochádzku.
V zmysle školského zákona § 28 sa materská škola zriaďuje spravidla pri počte desať detí. Materská škola zabezpečuje výchovu a vzdelávanie prostredníctvom školského vzdelávacieho programu, ktorý poskytuje predprimárne vzdelanie ISCED 0.
Pás (algebra)

Polozväzy

Každý komutatívny pás je polozväz (v algebrickom zmysle slova) a naopak.

Zväz variet pásov

Zväz variet pásov je spočítateľný. Vyplýva to z toho, že každá equacionálna trieda pásov je určená konečným počtom identít. Variety polozväzov, pravo-nulových a ľavo-nulových pásov predstavujú tri netriviálne minimálne prvky tohoto zväzu.
Slovensko na Majstrovstvách Európy v atletike 2010

Slovensko na Majstrovstvách Európy v atletike 2010 reprezentovalo 19 atlétov. Slovenská výprava získala zásluhou Libora Charfreitaga zlatú medailu
Železničná stanica Trnava

MHD na stanicu Trnava

Hneď pri hlavnom vchode k železničnej stanici Trnava sa nachádza autobusová zastávka s rovnomerným názvom ,,Železničná stanica", pri ktorej stoja autobusové linky 1,3,5,12,16 a 23, ako aj linka do obchodného centra OUTLET Voderady. Asi 50 metrov od bočného východu zo stanice sa nachádza zastávka ,,Dohnányho", pri ktorej zastavujú autobusy 1,2,4,5,12,14,21 a 22, ako aj linka do OUTLETu Voderady.
Hondainville

Poloha

Obec má rozlohu 6 km². Najvyšší bod je položený 131 m n. m. a najnižší bod 38 m n. m.

Obyvateľstvo

Počet obyvateľov obce je 604 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chrám svätého Mikuláša (Plovdiv)

Charakteristika

Budova je postavená ako malý jednoloďový chrám bazilikálneho typu s jednou apsidou a rozmermi 17,5 x 9,8 x 6 metrov. Chrám je postavený celý z neopracovaného kameňa, okrem jeho východnej oltárnej steny a apsidy, ktoré sú postavené z pravidelne opracovaných kamenných blokov. Z dôvodu strmého a skalistého terénu na ktorom bol chrám postavený, sa jeho narthex (chrámová predsieň) nachádza na jeho severnej strane a nie na západnej ako to obyčajne býva. Vnútri chrámu sa nachádza ikonostas s veľkým počtom ikon a mnoho iných doplnkov vytvorených prevážne drevorezbou.

Dejiny

Chrám svätého Mikuláša v Plovdive bol prvýkrát spomenutý v roku 1578 nemeckým evanjelickým teológom a pastorom Stephanom Gerlachom, ktorý Plovdiv navštívil počas svojej cesty z Viedne do Istanbulu. Tento bol poškodený a v roku 1798 opravený, oprava však bola urobená nekvalitne a čoskoro bolo nutné postaviť nový chrám. Toto sa podarilo v roku 1835 s pomocou darov od miestnych bulharských a gréckych pravoslávnych veriacich. Hlavným sponzorom bol ako u väčšiny plovdivských chrámov postavených v tej dobe kupec Vălko Čalăkov. Keď v roku 1840 zomrel, bol za jeho zásluhy o pravoslávnu cirkev v Plovdive pochovaný vnútri chrámu a jeho náhrobná doska je tam podnes. V súčasnosti sa chrám využíva ako kaplnka patriaca k blízkej katedrále Zosnutia presvätej Bohorodičky a tam sa dnes aj konajú všetky liturgie pôvodne slávené v chráme svätého Mikuláša. Chrámový sviatok sa slávi 6. decembra.
Gières

Poloha

Obec má rozlohu 6,93 km². Najvyšší bod je položený 660 m n. m. a najnižší bod 205 m n. m.

Obyvateľstvo

Počet obyvateľov obce je 6 049 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ryan Suter

Klubový hokej

V sezóne 2005/06 pôsobil v klube NHL Nashville Predators.

Reprezentácia

Tréner Mike Eaves ho nominoval na Majstrovstvá sveta v hokeji 2006 v lotyšskej Rige. Súčasťou reprezentácie bol aj o rok neskôr na šampionáte v Moskve.
Joseph-Armand Bombardier

Životopis

Narodil sa vo veľkej prosperujúcej farmárskej a obchodníckej rodine v malom meste Valcourt, blízko mesta Sherbrooke. Medzi 14. a 17. rokom života študoval teológiu na Séminaire Saint-Charles-Borromée v Sherbrooke, štúdium však nedokončil. Okrem diaľkových kurzov strojárenstva tak nemal technické alebo obchodné vzdelanie.
Ako pätnásťročný postavil prvého predchodcu snežného skútra: sane, poháňané motorom z vyradeného vozidla Ford a vrtuľou z lietadla. V roku 1926 si otvoril autodielňu s čerpacou stanicou. V roku 1929 sa Bombardier oženil s Yvonne Labrecque, s ktorou mal syna. Ten zomrel v roku 1934, pretože ho jeho rodičia nemohli dopraviť do nemocnice.
V roku 1930 predstavil prvé pásové vozidlo, ktorého ovládanie vyriešil pribrzdením jedného alebo druhého pásu. Bombardier sa snažil vyvinúť vozidlo, ktoré by mohlo jazdiť po snehu. V roku 1936 prišiel s prvým vynálezom, predchodcom dnešnej rolby: vozidlo s lyžinami vpredu a patentovanými pásmi poháňanými ozubeným kolesom vzadu, vodič ovládal vozidlo natáčaním lyžin. Prototyp si dal v nasledujúcom roku patentovať a začal s výrobou sedemmiestneho skútra B7, z ktorého hneď prvý rok výroby predal 12 kusov. Neskôr konštruoval rôzne polopásové vozidlá. Experimentoval aj s motormi, loďami a lietadlami. 
29. januára 1941 založil spoločnosť L’Auto-Neige Bombardier Limitée, ktorá svoje vozidlá dodávala najmä kanadským ozbrojeným silám. O rok neskôr začal vyrábať v budúcnosti veľmi úspešný typ B12, ktorý sa po mnohých vylepšeniach v niekoľkých modifikáciách vyrábal niekoľko desaťročí. V období 1945-1951 predala firma 2596 vozidiel. Najväčší vyrábaný „snežný autobus“ C18** mal 25 miest pre cestujúcich. 
V päťdesiatych rokoch sa na trhu objavili prvé malé štvortaktné motory a presne takéto motory potreboval Bombardier na výrobu snežných skútrov tak ako ich poznáme dnes. Prvý prototyp vznikol v roku 1958 a o rok neskôr sa začalo s výrobou rady Ski-dog. Predaj síce nevzrástol rýchlo, ale keď Bombardier v roku 1964 umieral, ročne sa predalo 8200 skútrov oproti 200 kusom prvého roku po uvedení na trh. V roku 2000 bol Joseph-Armand Bombardier vyobrazený na kanadskej poštovej známke.
Z pôvodne malej firmy je v súčasnosti jeden z najväčších svetových koncernov, ktorý vyrába koľajové vozidlá, lietadlá a úžitkové vozidlá s takmer 60 000 zamestnancami a ročným obratom 14,7 miliardy amerických dolárov.
Silley-Bléfond

Poloha

Obec má rozlohu 4,34 km². Najvyšší bod je položený 569 m n. m. a najnižší bod 290 m n. m.

Obyvateľstvo

Počet obyvateľov obce je 76 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Freya (radar)

Freya bol prístroj raného vývoja radarovej techniky v Nemeckej ríši. Krycie meno Freya získal podľa mena nordickej bohyne Freya, ktorej schopnosť bola vidieť aj v noci. Počas druhej svetovej vojny bolo nainštalovaných viac ako 1000 prístrojov.
Vajcová bunka

Vajcová bunka (iné názvy: vaječná bunka, vajíčková bunka, ovum, u živočíchov zriedkavo aj: oogaméta) je samičia pohlavná bunka mnohobunkových organizmov s minimálne jednou úplnou sadou chromozómov, z ktorej sa po oplodnení samčou pohlavnou bunkou (alebo pri partenogenéze aj bez oplodnenia) vyvinie nový jedinec. 
Zrelá vajcová bunka živočíchov a človeka sa nazýva vajíčko alebo ovum (v užšom zmysle) alebo ovulum. Ako vajíčko sa označuje aj celok tvorený vajcovou bunkou a jej ochrannými obalmi (napr. vajcovou škrupinou u vtákov). Celok tvorený vajcovou bunkou a jej ochrannými obalmi u vtákov alebo vajcorodých stavovcov (v užšom zmysle len u vtákov) sa označuje aj ako vajce.
U rastlín má slovo vajíčko (a podobne) iný význam, pozri vajíčko (botanika).

Botanika

Pri rastlinách vajcová bunka vzniká spravidla v diferencovaných rozmnožovacích orgánoch: v oogóniu (riasy a huby), v archegóniu (machy a paprade) alebo vo vajíčku (semenné rastliny).

Zoológia

Vajcové bunky živočíchov sú spravidla oblé a nepohyblivé (výnimku tvoria napr. hubky), vždy bez bičíka, obsahujú žĺtok a väčšinou sú obalené vajcovými obalmi. Väčšinou sa diferencujú vo vaječníkoch a materského jedinca opúšťajú cez vajíčkovod  alebo sa vyvinú v regióne vajíčkovode, spravidla maternici (ovoviviparia, viviparia).
Silvio Accame

Životopis

Bol žiakom Gaetana De Sanctis a študoval na La Sapienze. V rokoch 1948 až 1968 vyučoval grécku históriu na neapolskej univerzite a v období 1968 až 1975 rímsku históriu v Ríme. Od 1983 do 1991 bol prezidentom Pontificia Accademia di archeologia.
Hájil historicko-filologickú metódu a zajímal sa o štúdium biblie.
Box Car Racer

Zloženie kapely

Tom si prizval k sebe aj kolegu z Blink 182 Travisa Barkera, lebo Tomovi sa nechcelo platiť štúdiového bubeníka. Sprievodnú gitaru mu obstaral kamarát David Kennedy v tom čase hrajúci v kapele Over My Dead Body. Basovú gitaru si Tom nahral na album sám ale v klipoch a na koncertoch sa na poste basáka objavil Anthony Celestino.
Plouhinec (Finistère)

Poloha

Obec má rozlohu 28,05 km². Najvyšší bod je položený 104 m n. m. a najnižší bod 0 m n. m.

Obyvateľstvo

Počet obyvateľov obce je 4 217 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jana I. Navarrská

Život

Jej rodičmi boli gróf Henrich III. zo Champagne a Brie, neskorší kráľ Henrich I. Navarrský a Blanka z Artois. Po smrti kráľa v roku 1274 došlo v Navarrsku k vnútorným nepokojom, takže Jana a jej matka sa zverili pod ochranu svojho príbuzného francúzskeho kráľa Filipa III. Ten vpochodoval aj so svojim vojskom do Navarrska a obnovil poriadok. Janu ďalej vychovávali v Paríži spolu s Filipovými synmi.
Dňa 16. augusta 1284 zosobášil Filip Janu so svojim synom Filipom Pekným. Týmto Francúzsko získalo všetky dedičné územia Navarrska a Champagne. Po smrti Filipa III. bola spolu s manželom v Remeši korunovaná.
Napriek tomu, že ich manželstvo bolo dohodnuté ako protislužba za vojenský zásah Francúzska, zdalo sa byť šťastné. Jana sprevádzala svojho manžela na cestách po kráľovstve, ale nemala naňho temer žiaden politický vplyv. Namiesto toho sa intenzívne zaoberala správou svojich zdedených území. V roku 1304 založila v Paríži Collège de Navarre.
Jana Navarrská zomrela v roku 1305 vo Vincennes, pochovali ju v kláštore Couvent des Cordeliers.
Rouilly

Poloha

Obec má rozlohu 7,62 km². Najvyšší bod je položený 170 m n. m. a najnižší bod 94 m n. m.

Obyvateľstvo

Počet obyvateľov obce je 487 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Wang Čchung

Wang Čchung (čín. 王充, pchin-jin: Wáng Chōng; * 27 – † 104) bol čínsky filozof, predstaviteľ materializmu: zdrojom a prvopríčinou všetkého na svete sú materiálne prvky – čchi.
Vlajka Ukrajiny

Vlajka Ukrajiny sa skladá z dvoch vodorovných pruhov, svetlomodrej a žltej. 
Ukrajinská ľudová republika používala od 22. januára 1918 ukrajinskú národnú vlajku. Ukrajinská sovietska socialistická republika zaviedla najprv vlajku s iniciálami názvu štátu (YCCP). Neskôr k nim pribudli ešte kosák a kladivo. Dňa 21. 11. 1949 bola zavedená ako jedna z prvých vlajka podľa vzoru, ktorý prevzali neskôr aj ostatné republiky. Išlo o doplnenie vlajky ZSSR jedným či niekoľkými pruhmi. Napriek tomu, že sa používala súčasná vlajka už skôr, oficiálne bola zavedená až päť mesiacov po vyhlásení nezávislosti. Do tej doby bola oficiálnou vlajkou vlajka Ukrajinskej SSR z roku 1949.
Le Mée-sur-Seine

Poloha

Obec má rozlohu 5,34 km². Najvyšší bod je položený 80 m n. m. a najnižší bod 37 m n. m.

Obyvateľstvo

Počet obyvateľov obce je 20 693 (2011).
Nasledujúci graf zobrazuje vývoj počtu obyvateľov v obci.
Zdroje: INSEE